
Kuldīgā
APSTIPRINĀTI 
ar Kuldīgas novada domes
29.10.2026. sēdes lēmumu 
(prot. Nr. ___, p. ___)

Kuldīgas novada domes saistošie noteikumi Nr. 18/2026
“Grozījumi Kuldīgas novada domes 25.07.2024. saistošajos noteikumos Nr. 15/2024 
“Par braukšanas maksas atvieglojumiem Kuldīgas novadā””

	Izdoti saskaņā ar
Pašvaldību likuma 44. panta otro daļu,
Sabiedriskā transporta pakalpojumu likuma
14. panta trešo daļu un Ministru kabineta
2021. gada 22. jūnija noteikumu Nr. 414
“Braukšanas maksas atvieglojumu noteikumi”
17. punktu

1. Izdarīt Kuldīgas novada domes 25.07.2024. saistošajos noteikumos Nr. 15/2024 “Par braukšanas maksas atvieglojumiem Kuldīgas novadā” (Latvijas Vēstnesis, 149, 02.08.2024.) (turpmāk – saistošie noteikumi) šādus grozījumus:

1.1. Izteikt saistošo noteikumu ar 2. punktu šādā redakcijā: 
“2. Mācību gada laikā tiesības uz braukšanas maksas atvieglojumiem 100 % apmērā sabiedriskajos transportlīdzekļos, kas pārvadā pasažierus pilsētas nozīmes un reģionālās nozīmes maršrutos Kuldīgas novada administratīvajā teritorijā, ja braucieni saistīti ar nokļūšanu no dzīvesvietas līdz izglītības iestādei un atpakaļ, ir:
2.1. Kuldīgas novada administratīvajā teritorijā dzīvojošajiem izglītojamiem, kuri izglītību iegūst kādā no Kuldīgas novadā esošajām vispārējās, profesionālās, profesionālās ievirzes (sporta, mūzikas vai mākslas) vai interešu izglītības iestādēm;
2.2. ārpus Kuldīgas novada administratīvās teritorijas dzīvojošajiem izglītojamiem, kuri izglītību iegūst kādā no Kuldīgas novadā esošajām vispārējās, profesionālās, profesionālās ievirzes (sporta, mūzikas vai mākslas) vai interešu izglītības iestādēm.”
2. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.

Kuldīgas novada domes priekšsēdētāja 		(Paraksts)*			I. Astaševska

